Príloha č.1 Opis predmetu zákazky, požiadavky na predmet zákazky

|  |
| --- |
| **opis predmetu zákazky, technické požiadavky**Príloha č.1. 4. – Časť 4: Tematické zisťovanie zamerané na identifikovanie úspešných nástrojov inkluzívneho vzdelávania na rôznych stupňoch vzdelávania |

 Príloha č.1. 4. Opisu predmetu zákazky

**Časť 4: Tematické zisťovanie zamerané na identifikovanie úspešných nástrojov inkluzívneho vzdelávania na rôznych stupňoch vzdelávania**

**Úvodné informácie:**

Ministerstvo vnútra, Úrad splnomocnenca vlády SR pre rómske komunity (ďalej len „ÚSVRK“), realizuje národný projekt *Monitorovanie a hodnotenie inkluzívnych politík a ich dopad na marginalizované rómske komunity* (ďalej len „NP MaH“). NP MaH je implementovaný z prostriedkov Európskeho sociálneho fondu v rámci Operačného programu Ľudské zdroje prioritnej osi Integrácia marginalizovaných rómskych komunít (PO5), po dobu 7 rokov (2016-2022) ako prierezové opatrenie. Jeho hlavným cieľom je zabezpečiť komplexné monitorovanie a hodnotenie inkluzívnych politík zameraných na rómsku populáciu, prostredníctvom zhromažďovania dát a informácií o socioekonomických podmienkach života Rómov, predovšetkým marginalizovaných rómskych komunít. Počas implementácie NP MaH bude prebiehať realizácia 13-tich tematických kvalitatívnych a kvantitatívnych zisťovaní.

**Predmet:**

Realizácia tematického zisťovania zameraného na identifikovanie úspešných nástrojov inkluzívneho vzdelávania na rôznych stupňoch vzdelávania.

**Cieľ predmetu:**

Predmetné zisťovanie je zamerané na zaznamenanie a vyhodnotenie úspešných nástrojov inkluzívneho vzdelávania, implementovaných na školách, na rôznych stupňoch vzdelávania. Tematické zisťovanie bude mapovať a hodnotiť spôsoby vytvárania inkluzívnych politík, praxe a kultúry školy na úrovni predprimárneho, základného a stredného vzdelávania na Slovensku. Cieľom tematického zisťovania je vytvoriť a podporovať implementáciu inkluzívnych nástrojov, ktoré smerujú k začleneniu detí, žiakov a žiačok z marginalizovaných rómskych komunít do hlavného prúdu vzdelávania a podporujú tak predchádzanie diskriminácii vo vzdelávaní. Využívanie nástrojov inkluzívneho vzdelávania v škole podporuje model vzdelávania, ktorý zároveň rešpektujeosobnosť, potreby a kvality každého dieťaťa, žiaka a žiačky a je tiež v súlade s predstavou školy ako otvorenejinštitúcie pre všetkých. Tematické zisťovanie vyhodnocuje túto skutočnosť v praxi slovenských škôl, so zameraním na inklúziu Rómok a Rómov.Tematické zisťovanie sa realizuje v zmysle Stratégie Slovenskej republiky pre integráciu Rómov do roku 2020 (ďalej len „Stratégie“) pre oblasť vzdelávanie v nadväznosti na Rámec EÚ - Závery Rady (Ú. v. EÚ C 258, 2. septembra 2011).

**Výskumný zámer:**

Výskumným zámerom je identifikovať čo najširšie spektrum inkluzívnych nástrojov, ktoré využívajú školy (v stupni predprimárneho až stredného vzdelávania), a ktoré môžu byť výskumníkom vyhodnotené ako dobrá prax v oblasti inkluzívneho vzdelávania, na základe ich prejavov v politike, praxi a kultúre školy.

Súčasťou výskumu má byť sekundárna analýza zdrojov a terénny výskum. V terénnom výskume výskumník overuje, do akej miery škola využíva inkluzívne nástroje a akým spôsobom tieto inkluzívne nástroje podporujúinklúziu detí, žiakov a žiačok z marginalizovaných rómskych komunít v hlavnom prúde vzdelávania a podporujú tak predchádzanie diskriminácii vo vzdelávaní.

Zhotoviteľ na základe teoretických východísk, mapovania a vyhodnotenia existencie inkluzívnych politík, praxe a kultúry školy na úrovni predprimárneho, základného a stredného vzdelávania vo vybraných školách na Slovensku identifikuje súbor inkluzívnych nástrojov využívaných v praxi škôl, z ktorých vytvorí overený model inkluzívneho vzdelávania pre dané stupne vzdelávania.

**Zloženie výskumného tímu:**

Zisťovanie má realizovať tím zložený z minimálne troch odborných pracovníkov a pracovníčok. Odborní pracovníci/pracovníčky majú mať  vysokoškolské  vzdelanie, minimálne druhého stupňa a minimálne štyri roky praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky.

Garantom výskumu má byť senior výskumník alebo výskumníčka s vysokoškolským vzdelaním minimálne druhého stupňa a minimálne šiestimi rokmi praxe v sociálno-vednom výskume minimálne v jednej z týchto oblastí - sociológia, etnológia, sociálna antropológia, sociálna psychológia, pedagogika, politológia, politická ekonómia alebo verejné politiky s publikačnou činnosťou minimálne štyroch odborných publikácií týkajúcich sa marginalizovaných rómskych komunít (autor alebo spoluautor).

**Metodika výskumu:**

Dobrá prax v oblasti inkluzívneho vzdelávania sa chápe ako výchova a vzdelávanie detí (žiakov a žiačok) z rôznorodých prostredí, vrátane marginalizovaných rómskych komunít, v bežnej škole, resp. v hlavnom prúde vzdelávania, z ktorého deti prosperujú. Prosperita sa prejavuje dobrými vzdelávacími a sociálnymi výsledkami detí, priateľskou klímou a vzťahmi, a benefitujúcou celou školskou komunitou. Dobrú prax v oblasti inkluzívneho vzdelávania vyhodnotí výskumník na základe realizovaného výskumu.

**Cieľom výskumu** je identifikovať čo najširšie spektrum inkluzívnych nástrojov na rôznych stupňoch vzdelávania, s dôrazom na inklúziu detí pochádzajúcich z marginalizovaných rómskych komunít, a vytvoriť kritériá pre model dobrej praxe inkluzívneho vzdelávania na úrovni predprimárneho, základného a stredného vzdelávania.

 **Súčasťou výskumnej metodológie** je:

1/ teoretické východiská výskumu (Objednávateľ odporúča vziať do úvahy tzv. index inklúzie[[1]](#footnote-1))

2/ sekundárna analýza zdrojov – mapovanie a zaznamenanie modelov (prístupov, nástrojov, súhrnu metodík a pod.) inkluzívneho vzdelávania, ktoré sa na Slovensku realizujú alebo realizovali v období max. 10 rokov spätne (po dohode so Zhotoviteľom budú vybrané kľúčové projekty).Za uplynulých desať rokov bolo na Slovensku realizovaných množstvo projektov, ktoré sa zaoberali inkluzívnym vzdelávaním rómskych detí. Tieto projekty boli dôležité pre identifikovanie problémov súvisiacich so vzdelávaním rómskych detí. Taktiež prispeli k prijímaniu viacerých opatrení zameraných na zlepšenie ichvzdelávania. Zo sekundárnej analýzy dát bude vytvorený súbor základných indikátorov pre model dobrej praxe inkluzívneho vzdelávania.

3/ terénny výskum

- identifikácia kľúčových aktérov a individuálne rozhovory s kľúčovými aktérmi (2-5),

- výber 10 až 12 škôl, ktoré najlepšie spĺňajú indikátory inklúzie a/alebo využívajú najširšie spektrum nástrojov inkluzívneho vzdelávania,

- individuálne rozhovory a/alebo fokusové skupiny na vybraných školách (po dohode so Zhotoviteľom).

Školy budú vyberané tak, aby sa odlišovali s ohľadom na ich geografické umiestnenie, veľkosť obce/ mesta, veľkosť školy, podiel detíz marginalizovaných rómskych komunít a vyučovací jazyk. Dôležitou súčasťou výskumnej vzorky je škola, v ktorej pôsobí tzv. inkluzívny tím (špeciálny pedagóg, sociálny pedagóg a školský psychológ, asistent učiteľa)**.** Zastúpenie detí z marginalizovaných rómskych komunít by malo byť v rozhraní minimálne 20% a maximálne 50% . Celkovo sa zrealizuje približne minimálne 50 pološtrukturovaných rozhovorov s rôznymipracovníkmi školy ako ajs pracovníkmi komunitných center pôsobiacich v danej obci alebo v meste, resp. 10 fokusových skupín.

- pozorovanie (zamerané najmä na úroveň kultúry školy),

4/ analýza a interpretácia zistení terénneho výskumu,

5/ vytvorenie kritérií pre model dobrej praxe inkluzívneho vzdelávania na úrovni predprimárneho, základného a stredného vzdelávania.

**Výstupom výskumu** bude:

- súbor čo najširšieho spektra inkluzívnych nástrojov na rôznych stupňoch vzdelávania, s dôrazom na inklúziu detí pochádzajúcich z marginalizovaných rómskych komunít;

- vytvorené kritériá pre model dobrej praxe inkluzívneho vzdelávania pre dané stupne vzdelávania (min. 3 modely);

- aspoň 3 príklady školy (na úrovni predprimárneho, základného a stredného vzdelávania), ktorá v maximálnej miere implementuje model dobrej praxe inkluzívneho vzdelávania podľa vytvorených kritérií.

**Nastavovanie finálnej metodiky:**

Podrobná metodológia výskumu bude nastavovaná v spolupráci objednávateľa a zhotoviteľa. Zhotoviteľ navrhne aj skúmané vzdelávacie inštitúcie a projekty, ktoré budú konzultované s objednávateľom, pričom rozhodnutie o zozname vzdelávacích inštitúcii a projektov prislúcha objednávateľovi.

**Časový rámec:**

Realizácia tematického zisťovania zameraného na identifikovanie úspešných nástrojov inkluzívneho vzdelávania na rôznych stupňoch vzdelávania bude prebiehať v dĺžke 6 mesiacov od účinnosti zmluvy.

Účasť člena výskumného tímu na prezentáciách zisťovania bude Zhotoviteľ povinný zabezpečiť do dvoch (2) rokov odo dňa vykonania diela.

**Povinnosti zhotoviteľa:**

Zhotoviteľ po nadobudnutí účinnosti zmluvy poskytne podrobný harmonogram zisťovania. Zhotoviteľ odovzdá po troch mesiacoch od účinnosti zmluvy priebežnú správu z výskumu.

Zhotoviteľ bude povinný zabezpečiť participáciu člena či členky výskumného tímu na dvoch prezentáciách záverečných zistení. Prezentácie budú realizované na podujatiach organizačne zabezpečených objednávateľom, na území Slovenskej republiky. Predstaviteľ, či predstaviteľka výskumného tímu sa zúčastní na jednom dni podujatia najviac 8 hodín (účasť zahŕňa osobnú prezentáciu výstupov tematického zisťovania, následnú diskusiu s účastníkmi podujatia).

Zhotoviteľ odovzdá správu zo zisťovania, t. j. odbornú publikáciu so štandardným označením ISBN -v oblasti vymedzenej výskumným zámerom (vyššie) v rozsahu minimálne 70 normostrán textovej časti a prezentáciu (vo formáte PowerPoint, PDF, alebo Prezi).

Správa zo zisťovania obsahuje anotáciu v anglickom jazyku. Pozostáva z analýzy dát, a ich interpretácie v kontexte zvolených teórií a spoločenského kontextu. Výstup má formu analytickej správy. Analytická správa bude zahŕňať teoretické východiská, sekundárnu analýzu zdrojov, popis a výsledky terénneho výskumu a požadované výstupy výskumu.

Správa zo zisťovania bude vyhotovená v elektronickej forme (vo formáte Word a PDF) na neprepisovateľnom CD/DVD, a v tlačenej podobe – vo formáte brožúry vo farebnom vyhotovení v počte 50 kusov.

**Zdroje:**

Stratégia Slovenskej republiky pre integráciu Rómov do roku 2020

Rámec EÚ - Závery Rady (Ú. v. EÚ C 258, 2. septembra 2011)[[2]](#footnote-2)

1. Tonny Booth & Mel Ainscow (2016). Index for inclusion: a guide to school development led by inclusive values. [↑](#footnote-ref-1)
2. https://www.minv.sk/?romske-komunity-uvod [↑](#footnote-ref-2)